റോഡ് നിര്മാണത്തിലെ അപാകത അന്വേഷിക്കണമെന്ന് ഷാനിമോള് തുറവൂര്: ദേശീയപാതയില് അരൂര് മുതല് ചേര്ത്തല വരെയുള്ള ഭാഗങ്ങളിലെ നിര്മാണപ്രവര്ത്തനത്തില് നടന്ന ക്രമക്കേടുകളെക്കുറിച്ചു അന്വേഷണം നടത്തുന്പോള് അന്നത്തെ എംഎല്എയായിരുന്ന എ.എം. ആരിഫ് എംപിയുടെ പങ്കും അന്വേഷിക്കണമെന്ന് മുന് എംഎല്എയും കോണ്ഗ്രസ് നേതാവുമായ ഷാനിമോള് ഉസ്മാന്. നിര്മാണം നടക്കുന്ന സമയങ്ങളില് തന്നെ യുഡിഎഫ് അഴിമതി ആരോപണം ഉന്നയിച്ചതായിരുന്നു. എന്നാല് അതിനെക്കുറിച്ചു വ്യക്തമായി പഠിക്കാനോ അന്വേഷിക്കാനോ തയാറാകാത്തതു മൂലമാണ് ഇപ്പോള് റോഡ് വീണ്ടും പൊട്ടിപ്പൊളിഞ്ഞ അവസ്ഥ ഉണ്ടായിരിക്കുന്നത്. റോഡ് നിര്മാണത്തിനു സമയത്തു യഥാവിധം അന്വേഷിക്കാതെയും വിലയിരുത്താതെയും അവലോകനം നടത്തുകയോ ചെയ്യാതെ ഇപ്പോള് അഴിമതി ആരോപണവുമായി എംപി എത്തിയിരിക്കുന്നത് ഒരു രാഷ്ട്രീയ തട്ടിപ്പാണെന്നും ഷാനിമോള് ഉസ്മാന് പറഞ്ഞു.